ai4bharat/Pralekha huggingface dataset:
హోం మంత్రిత్వ శాఖ
భారత ఆర్థిక వ్యవస్థకు వ్యవసాయమే పునాది, దానిని బలోపేతం చేయడానికి మోదీ ప్రభుత్వం ఆరేళ్లుగా కృషి చేస్తోంది: కేంద్ర హోం మంత్రి అమిత్ షా
రైతుల ఆదాయాన్ని రెట్టింపు చేయడానికి, వ్యవసాయ రంగ అభివృద్ధికి ఎన్నో చర్యలు చేపట్టాం. ప్రధాని మోదీ అవిశ్రాంత కృషి వల్ల భవిష్యత్తులో భారత వ్యవసాయ రంగం ప్రపంచ స్థాయికి చేరుతుంది: అమిత్ షా
శీతల గోదాములు, సేకరణ, శుద్ధి కేంద్రాల వంటి ఎన్నో మౌలిక సదుపాయాల ఏర్పాటును 'వ్యవసాయ మౌలిక సదుపాయల నిధి' వేగవంతం చేస్తుంది. దీనివల్ల కష్టపడే రైతులు తమ ఉత్పత్తులకు నిజమైన మూల్యం పొందుతారు: అమిత్ షా
'వ్యవసాయ మౌలిక సదుపాయల నిధి' కొత్త ఉపాధి అవకాశాలను సృష్టించడంతోపాటు, గ్రామీణ ఆర్థిక వ్యవస్థను బలోపేతం చేస్తుంది: అమిత్ షా
రూ.లక్ష కోట్లతో 'వ్యవసాయ మౌలిక సదుపాయాల నిధి'ని ప్రారంభించడంతోపాటు, వ్యవసాయ రంగం&గ్రామీణ ప్రాంతాల అభివృద్ధి కోసం 'పీఎం-కిసాన్' పథకం కింద రూ.17 వేల కోట్లను 8.5 కోట్ల మంది రైతుల ఖాతాల్లోకి మళ్లించినందుకు ప్రధాని మోదీకి కృతజ్ఞతలు తెలిపిన అమిత్ షా
లక్ష కోట్ల రూపాయలతో 'వ్యవసాయ మౌలిక సదుపాయాల నిధి'ని ప్రారంభించిన ప్రధాని శ్రీ నరేంద్ర మోదీకి కేంద్ర హోంశాఖ మంత్రి శ్రీ అమిత్ షా కృతజ్ఞతలు తెలిపారు. వ్యవసాయం&గ్రామీణ ప్రాంతాల అభివృద్ధి కోసం 'పీఎం-కిసాన్' పథకం కింద 17 వేల కోట్ల రూపాయలను 8.5 కోట్ల మంది రైతుల ఖాతాల్లోకి మళ్లించినందుకు కూడా ధన్యవాదాలు చెబుతూ వరుస ట్వీట్లు చేశారు.
శీతల గోదాములు, సేకరణ, శుద్ధి కేంద్రాల వంటి ఎన్నో మౌలిక సదుపాయాల ఏర్పాటును 'వ్యవసాయ మౌలిక సదుపాయల నిధి' వేగవంతం చేస్తుంది. దీనివల్ల కష్టపడే రైతులు తమ ఉత్పత్తులకు నిజమైన మూల్యం పొందుతారు. 'వ్యవసాయ మౌలిక సదుపాయల నిధి' కొత్త ఉపాధి అవకాశాలను సృష్టించడంతోపాటు, గ్రామీణ ఆర్థిక వ్యవస్థను బలోపేతం చేస్తుందని ట్వీట్లో అమిత్ షా పేర్కొన్నారు.
భారత ఆర్థిక వ్యవస్థకు వ్యవసాయమే పునాది. ఆ పునాదిని బలోపేతం చేయడానికి మోదీ ప్రభుత్వం ఆరేళ్లుగా కృషి చేస్తోంది. రైతుల ఆదాయాన్ని రెట్టింపు చేయడానికి, వ్యవసాయ రంగ అభివృద్ధికి ఎన్నో చర్యలు చేపట్టాం. ప్రధాని మోదీ అవిశ్రాంత కృషి వల్ల భవిష్యత్తులో భారత వ్యవసాయ రంగం ప్రపంచ స్థాయికి చేరుతుంది అంటూ అమిత్ షా తన ట్వీట్లో విశ్వాసం వ్యక్తం చేశారు.
(Visitor Counter : 120
ప్రధాన మంత్రి కార్యాలయం
సామజిక సాధికారత కోసం బాధ్యతాయుతమైన ఏఐ 2020 పేరుతో ఈ నెల 5వ తేదీ రాత్రి 7 గంటలకు
శిఖరాగ్ర సదస్సును ప్రారంభించనున్న ప్రధాన మంత్రి శ్రీ నరేంద్ర మోడీ
రైజ్ 2020 - కృత్రిమ మేధస్సు ఏఐ పై మెగా వర్చ్యువల్ శిఖరాగ్ర సదస్సు అక్టోబర్ 5-9 మధ్య జరుగుతుంది.
ప్రపంచవ్యాప్తంగా ఏఐ పరిశ్రమ ప్రతినిధులు ఈ సదస్సులో చర్చలు జరపనున్నారు
రైజ్ 2020- సామజిక సాధికారత కోసం బాధ్యతాయుతమైన ఏఐ 2020 పేరుతో కృత్రిమ మేధస్సు ఏఐ పై మెగా వర్చ్యువల్ శిఖరాగ్ర సదస్సును ప్రధాన మంత్రి శ్రీ నరేంద్ర మోడీ ఈ నెల 5వ తేదీ రాత్రి 7 గంటలకు ప్రారంభించనున్నారు.
కేంద్ర ఎలక్ట్రానిక్స్, ఇన్ఫర్మేషన్ టెక్నాలజీ, నీతి ఆయోగ్ ఈ మెగా వర్చ్యువల్ సమ్మిట్ ను అక్టోబర్ 5 నుండి 9వ తేదీ వరకు నిర్వహిస్తున్నారు.
ఆరోగ్య సంరక్షణ, వ్యవసాయం, విద్య, స్మార్ట్ మొబిలిటీ తదితర రంగాల్లో ఏఐ ద్వారా సామజిక పరివర్తన, సమ్మిళితము, సాధికారత సాధించడానికి ఈ రైజ్ సదస్సులో ప్రపంచ వ్యాప్తంగా వచ్చే ప్రతినిధులు ఆలోచనలను పరస్పరం ఇచ్చిపుచ్చుకుంటారు.
అలాగే మహమ్మారి తో పోరాటంలో ఏఐ ని ఏ మేరకు వినియోగించవచ్చు, డిజిటలీకరణ, కొత్త ఆవిష్కరణలపై కూడా చర్చ్ జరుగుతుంది. ఏఐ లో ప్రారంభమైన కొన్ని అంకురా సంస్థలు కూడా వారి ఆవిష్కరణలను ఈ నెల 6న జరిగే సెషన్ లో ప్రదర్శిస్తారు. కేంద్రం స్టార్ట్ అప్ కంపెనీలకు ఇచ్చే ప్రోత్సాహం లో ఇదో భాగం.
ప్రపంచంలోని మూడవ అతిపెద్ద స్టార్టప్ ఎకోసిస్టమ్, ఐఐటిల వంటి ఎలైట్ సైన్స్ అండ్ టెక్నాలజీ సంస్థలు, బలమైన మరియు సర్వత్రా డిజిటల్ మౌలిక సదుపాయాలు మరియు ప్రతి సంవత్సరం కొత్తగా వచ్చే మిలియన్ల మంది స్టెమ్ గ్రాడ్యుయేట్లకు నిలయంగా ఉన్న భారత్ , కృత్రిమ మేధస్సు అభివృద్ధిలో అగ్రగామిగా ఉంది. 2035 నాటికి ఏఐ- భారతదేశ ఆర్థిక వ్యవస్థకు 957 బిలియన్ డాలర్లను జోడించగలదని పరిశ్రమ విశ్లేషకులు అంచనా వేస్తున్నారు.
సబ్కా సాత్, సబ్కా వికాస్ స్ఫూర్తిని ముందుకు తీసుకెళ్తున్న ప్రధాని నరేంద్ర మోడీ ఏఐ ని సమ్మిళిత అభివృద్ధిలో భాగస్వామ్యం చేసి దేశం 'ఏఐ అందరికోసం' అనే వ్యూహ ప్రణాళికను ముందుంచనున్నారు.
రైజ్ 2020  కొత్త ఆవిష్కరణలు, ఆలోచనలకూ వేదిక కాబోతోంది.
మానవ వనరుల అభివృద్ధి మంత్రిత్వ శాఖ
కొనసాగుతున్న 27 ఉన్నత విద్యా సంస్థల  మౌలిక సదుపాయాల ప్రాజెక్టుల పురోగతిని సమీక్షించిన శ్రీ ధర్మేంద్ర ప్రధాన్
నిర్ణయించిన కాల గడువులోపల మౌలిక సదుపాయాల ప్రాజెక్టులను పూర్తి చేయవలసిందిగా హెచ్ఇఐలను ఆదేశించిన శ్రీ ధర్మేంద్ర ప్రధాన్
కేంద్ర విశ్వవిద్యాలయాలు, ఐఐఎస్ఇఆర్లు, ఐఐఐటిలు, ఐఐఎంలు, ఐఐటిలు సహా 27 ఉన్నత విద్యాసంస్థల కొనసాగుతున్న మౌలిక సదుపాయాల ప్రాజెక్టుల పురోగతిని సమీక్షించేందుకు శుక్రవారం జరిగిన ఉన్నత స్థాయి సమావేశానికి కేంద్ర విద్య, నైపుణ్యాల అభివృద్ధి & వ్యవస్థాపకత శాఖల మంత్రి శ్రీ ధర్మేంద్ర ప్రధాన్ అధ్యక్షత వహించారు. ఉన్నత విద్య కార్యదర్శి శ్రీ కె. సంజయ్ మూర్తి, ఉన్నత విద్యా సంస్థల అధిపతులు, విద్యా మంత్రిత్వశాఖ, సిపిడబ్ల్యుడి, ఎన్బిసిసి సీనియర్ అధికారులుఈ సమావేశానికి హాజరయ్యారు.
నిర్ణయించిన కాలక్రమం లోపుగా మౌలికసదుపాయ ప్రాజెక్టుల పనిని వేగవంతం చేసి, పూర్తి చేయవలసింది ఉన్నత విద్యా సంస్థ  అధిపతులను శ్రీ ప్రధాన్ సమావేశంలో ఆదేశించారు. ఆధునిక మౌలిక సదుపాయాలన్నవి 21వ శతాబ్దపు ప్రపంచ పౌరులను సృష్టించాలన్న మన కృషికి బలాన్ని చేకూరుస్తుందని ఆయన అన్నారు.
వివిధ కేంద్ర విశ్వవిద్యాలయాలు, ఐఐఎస్ఇఆర్లు, ఐఐఎంలు, ఐఐఐటిలు, ఐఐటిల విద్యార్ధులకు వృత్తిపరమైన కార్యకలాపాలకు సౌకర్యాలు, హస్టళ్ళు, ప్రయోగశాలలు, నూతన విద్యా బ్లాకులు పూర్తి కానున్న ఈ నూతన ప్రాజెక్టులలో ఉన్నాయి.
రక్షణ మంత్రిత్వ శాఖ
ఓపీ సముద్ర సేతు - ఐఎన్ఎస్ జలాశ్వ భారతీయులను టుటికోరిన్ కి తేవడానికి కొలొంబోలో బయల్దేరింది
685 మంది భారతీయ పౌరులను తమిళనాడులోని టుటికోరిన్ నౌకాశ్రయానికి చేర్చడానికి భారత నావికాదళ షిప్ జలాశ్వ 01 జూన్ సాయంత్రం శ్రీలంకలోని కొలంబోలో బయలుదేరింది.
భారత ప్రభుత్వం ప్రారంభించిన మిషన్ వందే భారత్ ఆధ్వర్యంలో భారత నావికాదళ ఆపరేషన్ సముద్ర సేతులో భాగంగా ఈ నౌక ఇపుడు తన మూడవ పర్యటనలో ఉంది; విదేశాల నుండి సముద్ర తీరం ద్వారా భారతీయ పౌరులను ఇంటికి తీసుకురావడంలో నిమగ్నమై ఉంది. ఐఎన్ఎస్ జలాశ్వ ఈ రోజు ఉదయం కొలంబో నౌకాశ్రయంలోకి ప్రవేశించింది, ఇప్పటికే కొలంబోలోని భారత రాయబార కార్యాలయంలో నమోదు చేసుకున్న భారతీయ పౌరులను తూర్పు కంటైనర్ టెర్మినల్ వద్ద షిప్ లో ఎక్కించారు.
షిప్ ఎక్కిన వారందరికీ వైద్యపరీక్షలు చేశారు. ఐడిలను కేటాయించారు, వారి సామాను ఓడ ఎక్కే ముందు శానిటైజ్ చేశారు.
ఈ రోజు బయలుదేరిన 685 మందిలో 553 మంది పురుషులు, 125 మంది మహిళలు, ఏడుగురు పిల్లలు ఉన్నారు. సముద్రయానంలో సరైన క్వారంటైన్ నిబంధనలు పాటించేలా ప్రత్యేకంగా కేటాయించిన జోన్ల వారీగా ఓడలో వారికి వసతి కల్పించారు. ఇతర సామాజిక దూరం, క్రిమిసంహారక మరియు భద్రతా ప్రోటోకాల్లను కూడా ఓడ సిబ్బంది ఖచ్చితంగా పాటిస్తున్నారు. ఈ నౌక జూన్ 02, 2020 టుటికోరిన్ చేరుకుంటుంది.
ప్రధాన మంత్రి కార్యాలయం
దేశం లోని పేదల లో ప్రతి ఒక్కరి కి పక్కా ఇంటి ని సమకూర్చడం కోసం ప్రభుత్వం ముఖ్యమైన చర్యల ను తీసుకొంటోంది: ప్రధాన మంత్రి
పిఎంఆవాస్ యోజన లో భాగం గా మూడు కోట్ల కు పైగా గృహాల ను నిర్మించడం జరిగింది
దేశం లోని పేద ప్రజల లో ప్రతి ఒక్కరి కి పక్కా ఇంటి ని సమకూర్చడం కోసం ప్రభుత్వం మహత్త్వపూర్ణమైన చర్యల ను తీసుకొంటోంది అని ప్రధాన మంత్రి శ్రీ నరేంద్ర మోదీ అన్నారు. పిఎం ఆవాస్ యోజన లో భాగం గా మూడు కోట్ల కు పైగా గృహాల ను నిర్మించడం జరిగింది అని కూడా ఆయన తెలిపారు. ఆ ఇళ్ల కు ప్రాథమిక సౌకర్యాలన్నిటి ని కలగజేయడమైంది; అవి మహిళ ల సశక్తీకరణ కు ప్రతీక గా ఉన్నాయి.
ప్రధాన మంత్రి ఒక ట్వీట్ లో -
దేశం లో ప్రతి పేద వ్యక్తి కి పక్కా ఇంటి ని ఇవ్వాలనే సంకల్పాన్ని నెరవేర్చడం లో మేం ఒక ముఖ్యమైనటువంటి మైలురాయి ని చేరాం. ప్రజల భాగస్వామ్యం తోనే మూడు కోట్ల కు పైగా ఇళ్ల నిర్మాణం సాధ్యపడింది. ప్రాథమిక సౌకర్యాల తో కూడినటువంటి ఈ ఇళ్లు మహిళ ల సశక్తీకరణ కు ప్రతీక గా మారాయి.’’ అని పేర్కొన్నారు.
రక్షణ మంత్రిత్వ శాఖ
డిప్యూటీ చీఫ్ ఆఫ్ నావలస్ స్టాఫ్గా పదవీబాధ్యతలను స్వీకరించిన ఎవిఎస్ఎం, విఎస్ఎం వైస్ అడ్మిరల్ తరుణ్ సోబ్తి
నావల్ స్టాఫ్ డిప్యూటీ చీఫ్గా వైస్ అడ్మిరల్ తరుణ్ సోబ్తి, ఎవిఎస్ఎం, విఎస్ఎం 01 అక్టోబర్ 2023న బాధ్యతలు స్వీకరించారు.
వైస్ అడ్మిరల్ తరుణ్ సోబ్తిని 01 జులై 1988లో భారతీయ నావికాదళంలో నావిగేషన్ , దిశా నిపుణునిగా నియమించారు.
దాదాపు 35 సంవత్సరాల కెరీర్లో, ఆయన నౌకలలోనూ, తీరంలోనూ వివిధ రకాల కమాండ్, స్టాఫ్ బాధ్యతలను నిర్వహించారు. క్షిపణి ఓడ అయిన ఐఎన్ఎస్ నిశాంక్, క్షిపణులు కలిగిన చిన్న యుద్ధ నౌక ఐఎన్ఎస్ కోరా, గైడెడ్ క్షిపణి విధ్వంసక నౌక ఐఎన్ఎస్ కోల్కతాలకు అధిపతిగా ఈ ఫ్లాగ్ అధికారి ఉన్నారు. తన సిబ్బందిపాలనా బాధ్యతల కాలంలో ఆయన డైరెక్టొరేట్ ఆఫ్ స్టాఫ్ రిక్వైర్మెంట్స్, డైరెక్టొరేట్ ఆఫ్ పర్సనల్గా, మాస్కోలోని భారతీయ రాయబారి కార్యాలయానికి నావికాదళ సహాధికారిగా పని చేశారు.
రేర్ అడ్మిరల్ ర్యాంక్కు 2019లో పదోన్నతిని పొందినప్పుడు, ఆయనను ఎఝిమలలోని ఇండియన్ నేవల్ అకాడమీ ప్రధాన బోధకుడిగా, డిప్యూటీ కమాండెంట్గాను, అనంతరం తూర్పు నౌకాదళ నాయకత్వం వహించే ఫ్లాగ్ అధికారిగా నియమితులయ్యారు. 2021లో వైస్ అడ్మిరల్గా పదోన్నతిని పొందిన తర్వాత, ఆయన రక్షణ మంత్రిత్వ శాఖలోని నావికాదళ కేంద్రకార్యాలయంలో నావల్ స్టాఫ్కు డిప్యూటీ అధిపతిగా నియమితులయ్యే ముందు ప్రాజెక్ట్ సీబోర్డ్ డైరెక్టర్ జనరల్గా ఉన్నారు.
2020లో విశిష్ట సేవా పతకాన్ని, 2022న అతి విశిష్ట సేవా పతకాన్ని భారత రాష్ట్రపతి ఫ్లాగ్ అధికారికి ప్రదానం చేశారు.
దాదాపు 38 ఏళ్ళపాటు విశిష్ట సేవలను అందించి 30 సెప్టెంబర్ 2023న పదవీ విరమణ చేసిన వైస్ అడ్మిరల్ సంజయ్ మహేంద్రు తర్వాత ఆయన పదవీ బాధ్యతలను చేపట్టారు. వైస్ అడ్మిరల్ సంజయ్ మహేంద్రు డిసిఎన్ఎస్గా ఉన్న కాలంలో, భారత నావికాదళం అత్యధిక సముద్ర తీర చొరవను, కార్యాచరణ వేగాన్ని పెంచిన అనేక కీలక విజయాలను సాధించింది. అలాగే, స్నేహపూర్వక విదేశాలతో అనేక విజయవంతమైన వ్యూహాత్మక సహకార కార్యక్రమాలను కూడా సాధించింది.
(Visitor Counter : 34
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 తాజా సమాచారం
దేశవ్యాప్త కొవిడ్-19 టీకా కార్యక్రమంలో భాగంగా ఇప్పటివరకు మొత్తం 218.52 కోట్ల డోసులు  అందించారు
గత 24 గంటల్లో 34,21,962 డోసులు అందించారు
దేశవ్యాప్త క్రియాశీల కేసుల సంఖ్య 39,583
మొత్తం కేసుల్లో క్రియాశీల కేసులు 0.09%
ప్రస్తుత రికవరీ రేటు 98.73%
గత 24 గంటల్లో 5,096 మంది కోలుకున్నారు. దీంతో, కోలుకున్నవారి మొత్తం సంఖ్య 4,40,19,095 కు పెరిగింది.
గత 24 గంటల్లో 3,947 కొత్త కేసులు నమోదయ్యాయి.
రోజువారీ పాజిటివిటీ రేటు 1.23%
వారపు పాజిటివిటీ రేటు 1.44%
గత 24 గంటల్లో చేసిన 3,20,734 కొవిడ్ పరీక్షలతో కలిపి ఇప్పటివరకు 89.50 కోట్ల పరీక్షలు చేశారు.
ప్రధాన మంత్రి కార్యాలయం
బెంగళూరు టెక్ సమిట్, 2020 ని ఈ నెల 19న ప్రారంభించనున్న ప్రధాన మంత్రి
ప్రధాన మంత్రి శ్రీ నరేంద్ర మోదీ ఈ నెల 19న 11:00 గంటలకు వీడియో కాన్ఫరెన్స్ మాధ్యమం ద్వారా బెంగళూరు టెక్ సమిట్, 2020 ని ప్రారంభించనున్నారు.
బెంగళూరు టెక్ సమిట్ ఈ నెల 19 నుంచి ఈ నెల 21 వరకు జరుగనుంది. ఈ శిఖర సమ్మేళనాన్ని కర్నాటక ఇన్నోవేషన్ ఎండ్ టెక్నాలజీ సొసైటీ , కర్నాటక ప్రభుత్వానికి చెందిన విజన్ గ్రూప్ ఆన్ ఇన్ఫర్మేషన్ టెక్నాలజీ, బయోటెక్నాలజీ ఎండ్ స్టార్ట్-అప్ తో, సాఫ్ట్వేర్ టెక్నాలజీ పార్క్స్ ఆఫ్ ఇండియా  తో, అలాగే ఎమ్ఎమ్ యాక్టివ్ సైన్స్-టెక్ కమ్యూనికేషన్స్ తో కలసి కర్నాటక ప్రభుత్వం ఏర్పాటుచేసింది.
బెంగళూరు టెక్ సమిట్ లో ఆస్ట్రేలియా ప్రధాని శ్రీ స్కాట్ మారిసన్, స్విస్ కన్ఫెడరేషన్ ఉపాధ్యక్షుడు శ్రీ గై పర్మెలిన్ లతో పాటు, అంతర్జాతీయంగా ప్రముఖ వ్యక్తులు చాలా మంది పాలుపంచుకోనున్నారు. వారితో పాటు, దేశ విదేశాలలోని పరిశ్రమరంగ సారధులు, టెక్నోక్రాట్స్, పరిశోధకులు, నూతన ఆవిష్కర్తలు, ఇన్వెస్టర్లు, విధాన నిర్ణేతలు, విద్యారంగ ప్రముఖులు కూడా ఈ శిఖర సమ్మేళనంలో పాలుపంచుకొంటారు.
‘‘నెక్స్ట్ ఈజ్ నౌ’’ అనేది ఈ శిఖర సమ్మేళనానికి ఇతివృత్తంగా ఉంది. మహమ్మారి ప్రాబల్యం అనంతర కాలంలో ప్రపంచం లో ఎదురైన ముఖ్య సవాళ్ళతో పాటు, ‘ఇన్ఫర్మేషన్ టెక్నాలజీ & ఎలక్ట్రానిక్స్’, ‘బయోటెక్నాలజీ’ రంగాలలో ప్రముఖ సాంకేతికతను, నూతన ఆవిష్కారాలు ప్రసరించిన ప్రభావం పై చర్చోపచర్చలు జరుగనున్నాయి.
మత్స్య పరిశ్రమ, పశు పోషణ మరియు పాడి పరిశ్రమ మంత్రిత్వ శాఖ
పశువులకు సంక్రమించే వ్యాధుల కారణంగా జరిగే ఆర్థికనష్టాన్ని కనిష్ఠస్థాయికి తెచ్చేందుకు , మరింత మెరుగైన పశు వైద్య సేవల అందుబాటును పెంచేందుకు ప్రభుత్వం కట్టుబడి ఉంది.
శ్రీనగర్ లో జరిగిన పార్లమెంటరీ సలహా సంప్రదింపుల కమిటీ సమావేశానికి
అధ్యక్షత వహించిన శ్రీ పురుషోత్తం రూపాల.
కేంద్ర మత్స్య,పాడి, పశుగణాభివృద్ధి శాఖ మంత్రి శ్రీ పురుషోత్తం రూపాల, శ్రీనగర్ లో జరిఇన తమ మంత్రిత్వశాఖకు చెందిన
సంప్రదింపులకమిటీ ఇంటర్ సెషన్ సమావేశానికి అధ్యక్షత వహించారు. మత్స్య, పాడి, పశుగణాభివృద్ధి శాఖ సహాయమంత్రి
డాక్టర్ సంజీవ్ కుమార్ బాల్యన్, మత్స్య, పాడి, పశుగణాభివృద్ధి శాఖ సహాయమంత్రి
డాక్టర్ ఎల్.మురుగన్, పలువురు పార్లమెంటు సభ్యులు, పార్లమెంటు సంప్రదింపుల కమిటీకి చెందిన సభ్యులు ఈ సమావేశానికి హాజరయ్యారు.
దేశంలో పశువైద్యానికి సంబంధించి మొబైల్ యూనిట్ల ను బలోపేతం చేయడం, వాక్సిన్ కార్యక్రమం అమలుకు సంబంధించిన పలు అంశాలను ఈ సమావేశంలో చర్చించారు.
ఈ పార్లమెంటరీ సంప్రదింపుల కమిటీ సమావేశానికి అధ్యక్షత వహిస్తూ కేంద్ర మత్స్య, పాడి, పశుగణాభివృద్ధి శాఖ మంత్రి
శ్రీ పురుషోత్తం రూపాల, భారతదేశంలో పౌల్ట్రీ, పశుగణ వనరులు అపారంగా ఉన్నాయన్నారు. ఇది గ్రామీణ ప్రాంత ప్రజల సామాజిక , ఆర్థిక స్థితిగతులను మెరుగుపరిచేందుకు
దోహదపడుతోందని అన్నారు. అందువల్ల జీవాలకు సంక్రమించే వ్యాధులను కనిష్ఠ స్థాయికి తీసుకురావడానికి,
పశువైద్య సేవల అందుబాటును పెంచడం, అవి వారికి చేరువలో ఉండే విధంగా మంత్రిత్వశాఖ గట్టి చర్యలు తీసుకుంటున్నట్టు ఆయన తెలిపారు.
మంత్రిత్వశాఖ తీసుకుంటున్న చర్యలను పార్లమెంటు సభ్యులు అభినందించారు. ప్రత్యేకించి, సంచార పశువైద్య విభాగాలు,
నూరు శాతం కేంద్ర సహాయం, ఉమ్మడి టోల్ ఫ్రీ నెంబర్ 1962 ఏర్పాటును అభనందించారు.
అలాగే పశువైద్య సేవలను మరింత మెరుగుపరిచేందుకు వారు మంత్రిత్వశాఖ పరిశీలన నిమిత్తం పలు
సూచనలు కూడా చేశారు. సభ్యులు ఇచ్చిన విలువైన సూచనల పై తగిన చర్యలు తీసుకునేందుకు
తమ మంత్రిత్వశాఖ కృషి చేస్తుందని మంత్రి వారికి హామీ ఇచ్చారు.
ఫుడ్ ప్రాసెసింగ్ పరిశ్రమల మంత్రిత్వ శాఖ
ఒక జిల్లాకు ఒక ఉత్పత్తి
రాష్ట్రాలు / కేంద్రపాలిత ప్రాంతాల సిఫార్సుల ఆధారంగా చేసుకుని కేంద్ర ఆహార తయారీ ప్రక్రియ మంత్రిత్వ శాఖ  కేంద్ర వ్యవసాయం & రైతు సంక్షేమ మంత్రిత్వ శాఖతో సంప్రదింపులు జరిపి రాష్ట్రాలు / కేంద్రపాలిత ప్రాంతాలలోని 713 జిల్లాలకు చెందిన 137 ప్రత్యేక ఉత్పత్తులను ఒక జిల్లాకు ఒక ఉత్పత్తి గా ప్రకటించింది.
జార్ఖండ్ రాష్టంలోని మొత్తం 24 జిల్లాలకు చెందిన 15 ప్రత్యేకమైన ఉత్పత్తులను MoFPI ఒక జిల్లాకు ఒక ఉత్పత్తి కేటగిరీగా ప్రకటించింది. వాటిలో పెడా, తేనె, బెల్లం, టొమాటో ఆధారిత ఉత్పత్తులు, మిరప ఆధారిత ఉత్పత్తులు, నిమ్మ ఆధారిత ఉత్పత్తులు, మామిడి ఆధారిత ఉత్పత్తులు, జామ ఆధారిత ఉత్పత్తులు, సీతాఫలం ఆధారిత ఉత్పత్తులు, పనస పండు ఆధారిత ఉత్పత్తులు, బంగాళాదుంప ఆధారిత ఉత్పత్తులు, బొప్పాయి ఆధారిత ఉత్పత్తులు మరియు చిన్న అటవీ ఉత్పత్తులు  ఉన్నాయి.
వ్యవసాయోత్పత్తి, మైక్రో-ఫుడ్ ప్రాసెసింగ్ ఎంటర్ప్రైజెస్ ఉనికి, ODOP తయారీ ప్రక్రియలో ఎస్హెచ్జిలు/ఎఫ్పిఓలు/కోఆపరేటివ్/సూక్ష్మ-ఎంటర్ప్రైజెస్ నిమగ్నమై ఉండటం ఆధారంగా ODOPని ఎంపిక చేయడం మరియు ఆ మేరకు సంబంధిత రాష్ట్రం/కేంద్రపాలిత ప్రాంత ప్రభుత్వ సిఫార్సు ఆధారంగా నోటిఫైడ్ జాబితాకు సవరణలు చేస్తారు.
లఘు ఆహార తయారీ సంస్థలు ప్రధానమంత్రి క్రమబద్ధీకరణ  పథకం మార్గదర్శకాలకు అనుగుణంగా, ఆసక్తిఉన్న వ్యక్తులు / సంస్థల ప్రస్తుత స్థాయిని పెంచడానికి లేదా కొత్త లఘు ఆహార తయారీ ప్రక్రియ సౌకర్యాన్ని ఏర్పాటు చేయడానికి రుణంతో ముడిపడిన సబ్సిడీని MoFPI విస్తరిస్తోంది. రైతు ఉత్పత్తి సంస్థలు /స్వయం సహాయక బృందాలు /సహకార/ప్రభుత్వ సంస్థల ద్వారా సాధారణ మౌలిక సదుపాయాల ప్రాజెక్టుల ఏర్పాటు; స్వయం సహాయక బృందాల సభ్యులకు మూలధనం సమకూర్చడం; ఒక జిల్లాకు ఒక ఉత్పత్తి కింద గుర్తించిన ఉత్పత్తుల మార్కెటింగ్ & బ్రాండింగ్ కోసం ప్రాజెక్ట్లు; మరియు PMFME పథకం మార్గదర్శకాల ప్రకారం శిక్షణా సంస్థల ద్వారా సామర్ధ్యం పెంపుదలకు కూడా తోడ్పాటు ఉంటుంది.
కేంద్ర ఫుడ్ ప్రాసెసింగ్ పరిశ్రమల మంత్రిత్వ శాఖ సహాయ మంత్రి శ్రీ ప్రహ్లాద్ సింగ్ పటేల్ లోక్సభకు ఇచ్చిన లిఖితపూర్వక సమాధానంలో ఈ విషయం తెలిపారు.
ఆరోగ్య, కుటుంబ సంక్షేమ మంత్రిత్వ శాఖ
రాష్ట్రాలు, కేంద్ర పాలిత ప్రాంతాల్లో కొవిడ్ టీకాల లభ్యతపై తాజా సమాచారం
రాష్ట్రాలు, యూటీలకు ఇప్పటివరకు 192.02 కోట్లకు పైగా డోసులు పంపిణీ
రాష్ట్రాలు, కేంద్ర పాలిత ప్రాంతాల వద్ద అందుబాటులో 20.55 కోట్లకుపైగా నిల్వలు
దేశవ్యాప్తంగా కొవిడ్-19 టీకాల వేగాన్ని మరింత పెంచడానికి పరిధిని విస్తరించడానికి కేంద్ర ప్రభుత్వం కట్టుబడి ఉంది. దేశవ్యాప్త కొవిడ్-19 టీకా కార్యక్రమం గత ఏడాది జనవరి 16న ప్రారంభమైంది. కొవిడ్ టీకాల సార్వత్రికీకరణ కొత్త దశ 2021 జూన్ 21 నుంచి ప్రారంభమైంది. రాష్ట్రాలు, కేంద్ర పాలిత ప్రాంతాలకు మరిన్ని టీకాల లభ్యత, టీకాల లభ్యతపై దూరదృష్టిని పెట్టడం ద్వారా టీకా కార్యక్రమం వేగవంతమైంది. ఆయా రాష్ట్రాలు, కేంద్ర పాలిత ప్రాంతాలు చక్కటి ప్రణాళికతో పని చేయడానికి, టీకా సరఫరా గొలుసును క్రమబద్ధీకరించడానికి దీనిని ప్రారంభించారు.
సార్వత్రిక టీకా కార్యక్రమంలో భాగంగా, రాష్ట్రాలు, కేంద్ర పాలిత ప్రాంతాలకు ఉచితంగా కొవిడ్ టీకాలను అందించడం ద్వారా కేంద్ర ప్రభుత్వం మద్దతునిస్తోంది. టీకా సార్వత్రీకరణ కొత్త దశలో, దేశంలో తయారవుతున్న టీకాల్లో 75 శాతాన్ని కేంద్ర ప్రభుత్వం సమీకరించి, వాటిని రాష్ట్రాలు, కేంద్ర పాలిత ప్రాంతాలకు ఉచితంగా సరఫరా చేస్తోంది.
|
|
టీకా డోసులు
|
|

|
|
పంపిణీ చేసినవి
|
|
1,92,02,73,605
|
|
అందుబాటులోని నిల్వలు
|
|
20,55,75,896
రాష్ట్రాలు, కేంద్ర పాలిత ప్రాంతాలకు ఇప్పటివరకు కేంద్ర ప్రభుత్వం ద్వారా , ప్రత్యక్ష సేకరణ పద్ధతిలో 192.02 కోట్లకు పైగా  టీకా డోసులు అందాయి.
రాష్ట్రాలు, కేంద్ర పాలిత ప్రాంతాల వద్ద 20.55 కోట్లకుపైగా  నిల్వలు అందుబాటులో ఉన్నాయి.
ప్రధాన మంత్రి కార్యాలయం
ఆగస్టు 12 వ తేదీ న మధ్య ప్రదేశ్ ను సందర్శించనున్న ప్రధానమంత్రి
సంత్ శిరోమణి గురుదేవ్ శ్రీ రవిదాస్ జీ స్మారక స్థలం లో భూమి పూజ ను నిర్వహించనున్న ప్రధానమంత్రి
సంత్ శిరోమణి గురుదేవ్ శ్రీ రవిదాస్ జీ స్మారకాని కి ప్రధాన మంత్రి శంకుస్థాపన చేస్తారుదీని నిర్మాణానికివంద కోట్ల రూపాయల కు పైగా వ్యయం కానుంది
ప్రధాన మంత్రి 1580 కోట్ల రూపాయల పైచిలుకు వ్యయం తో అభివృద్ధి పనులు జరిగేటటువంటి రెండు రహదారి పథకాల కు కూడా శంకుస్థాపనచేయనున్నారు
ప్రధాన మంత్రి కోటా-బీనా రైలు మార్గాన్ని డబ్లింగు నుదేశ ప్రజల కు అంకితమివ్వనున్నారు; దీనిని 2475 కోట్ల రూపాయల పైచిలుకు వ్యయం తో అభివృద్ధి పరచడమైంది
ప్రధాన మంత్రి శ్రీ నరేంద్ర మోదీ 2023 ఆగస్టు 12 వ తేదీ నాడు మధ్య ప్రదేశ్ ను సందర్శించనున్నారు. మధ్యాహ్నం పూట సుమారు గా 2 గంటల 15 నిమిషాల వేళ కు ఆయన సాగర్ జిల్లా కు చేరుకొని, అక్కడ సంత్ శిరోమణి గురుదేవ్ శ్రీ రవిదాస్ జీ స్మారక స్థలం లో భూమి పూజ ను నిర్వహిస్తారు. ప్రధాన మంత్రి మధ్యాహ్నం దాదాపు గా 3 గంటల 15 నిమిషాల వేళ కు ధన లో జరిగే ఒక సార్వజనిక కార్యక్రమం లో పాలుపంచుకొంటారు. అక్కడ ఆయన సంత్ శిరోమణి గురుదేవ్ శ్రీ రవిదాస్ జీ స్మారకానికి శంకుస్థాపన చేస్తారు.
ప్రముఖ సాధువుల ను మరియు సమాజ సంస్కర్తల ను ఆదరించడం ప్రధాన మంత్రి చేపడుతున్న కార్యక్రమాల లో ఒక విశిష్టత గా ఉంది. ఆయన యొక్క ఈ దృష్టి కోణం నుండి ప్రేరణ నుపొంది, సంత్ శిరోమణి గురుదేవ్ శ్రీ రవిదాస్ జీ స్మారకాన్ని 11.25 ఎకరాల పైచిలుకు విస్తీర్ణం లో వంద కోట్ల రూపాయల కు పైగా వ్యయం తో నిర్మించడం జరుగుతుంది. ఈ భవ్యమైన స్మారకం లో సంత్ శిరోమణి గురుదేవ్ శ్రీ రవిదాస్ జీ యొక్క జీవనం, ఆయన ఆలోచన విధానం మరియు బోధన ల ను కళ్లకు కట్టే ఆకర్షణీయమైనటువంటి కళాకృతుల సంగ్రహాలయం తో పాటు ఒక చిత్రశాల కూడా ఉంటుంది. దీనిలో స్మారకానికి విచ్చేసే భక్తజనానికై నివాసాలు, భోజనాలయం వంటి సదుపాయాలు కూడా ఏర్పాటు అవుతాయి.
ఇదే కార్యక్రమం లో భాగం గా, ప్రధాన మంత్రి 4,000 కోట్ల రూపాయల కు పైగా విలువ కలిగిన రైలు మరియు రహదారి రంగ సంబంధి వివిధ ప్రాజెక్టుల కు శంకుస్థాపన చేయడంతో పాటుగా దేశ ప్రజల కు అంకితం చేయనున్నారు.
ప్రధాన మంత్రి ఈ పథకాన్ని కోటా-బీనా రైలు మార్గం యొక్క డబ్లింగ్ కు ప్రతీక గా దేశ ప్రజల కు అంకితం చేయనున్నారు. సుమారు 2475 కోట్ల రూపాయల కు పైగా వ్యయం తో తయారైన ఈ ప్రాజెక్టు రాజస్థాన్ లో కోటా మరియు బారాఁ జిల్లా లు మరియు మధ్య ప్రదేశ్ లో గుణ, అశోక్ నగర్, ఇంకా సాగర్ జిల్లా ల గుండా సాగుతుంది. అదనపు రైలు మార్గాల ద్వారా మెరుగైన గతిశీలత సామర్థ్యం అందుబాటులోకి రావడం తో పాటు మరి ఆ మార్గం లో రైళ్ల ప్రయాణ వేగాన్ని మెరుగపరచడం లో తోడ్పాటు లభించనుంది.
ప్రధాన మంత్రి 1580 కోట్ల రూపాయల కు పైచిలుకు వ్యయం తో నిర్మాణం కాబోయే రెండు రహదారి పథకాల కు శంకుస్థాపన చేస్తారు. వీటిలో మోరీకోరీ - విదిశ - హినోతియా ను కలుపుతూ సాగే నాలుగు దోవల రోడ్డు ప్రాజెక్టు మరియు హినోతియా ను మెహ్ లువా తో కలిపే రోడ్డు ప్రాజెక్టు లు భాగం గా ఉన్నాయి.
ప్రధాన మంత్రి కార్యాలయం
పోలీసుబలగాల ధీరోదాత్తత ను పోలీసు సంస్మరణ దినం సందర్భం లో ప్రశంసించిన ప్రధాన మంత్రి
ఈ రోజు న, పోలీసు సంస్మరణ దినాన్ని పురస్కరించుకొని, పోలీసు బలగాల యొక్క తోడ్పాటు ను మరియు ధీరోదాత్తత ను ప్రధాన మంత్రి శ్రీ నరేంద్ర మోదీ ప్రశంసించారు.
ప్రధాన మంత్రి ఒక ట్వీట్ లో -
ఈ రోజు న, పోలీస్ సంస్మరణ దినం సందర్భం లో, నేను మన పోలీసు బలగాల యొక్క ధీరోదాత్తత ను మరియు శాంతి భద్రతల ను కాపాడడం లో వారు అందిస్తున్నటువంటి సుప్రతిష్ఠితమైన తోడ్పాటు ను, అలాగే సవాళ్ళు ఎదురైన స్థితుల లో ప్రజల కు సాయపడుతున్నందుకు గాను ప్రశంసిస్తున్నాను. కర్తవ్య నిర్వహణ పథం లో ప్రాణ సమర్పణం చేసిన పోలీసు సిబ్బంది కి కూడాను నేను వందనాన్ని ఆచరిస్తున్నాను.’’ అని పేర్కొన్నారు.
ప్రధాన మంత్రి కార్యాలయం
కొవిడ్ కేసులు ఎక్కువగా ఉన్న ఏడు రాష్ట్రాలు/ కేంద్రపాలిత ప్రాంతాల లో ఆ వ్యాధి పై తీసుకొవలసిన ప్రతిచర్యలు, వ్యాధి వ్యాప్తి నివారణ సన్నాహాల స్థాయిలను రేపటి రోజు న సమీక్షించనున్న ప్రధాన మంత్రి
కొవిడ్ కేసులు ఎక్కువగా ఉన్న ఏడు రాష్ట్రాలు/కేంద్రపాలిత ప్రాంతాల లో చేపడుతున్న చర్యలు, ఆ వ్యాధి సంక్రమణ ను అరికట్టడానికి తగిన సన్నాహక స్థితి ని గురించి రాష్ట్రాలు/కేంద్ర పాలిత ప్రాంతాల ముఖ్యమంత్రులతో, ఆరోగ్య శాఖ మంత్రుల తో రేపటి రోజు న, అంటే ఈ నెల 23 న జరిగే ఒక ఉన్నత స్థాయి వర్చువల్ సమావేశాని కి ప్రధాన మంత్రి శ్రీ నరేంద్ర మోదీ ప్రధాన మంత్రి శ్రీ నరేంద్ర మోదీ అధ్యక్షత వహించనున్నారు.
ఆయా రాష్ట్రాలు/కేంద్రపాలిత ప్రాంతాల లో మహారాష్ట్ర, ఆంధ్ర ప్రదేశ్, కర్నాటక, ఉత్తర్ ప్రదేశ్, తమిళ నాడు, పంజాబ్ లతో పాటు దిల్లీ కూడా ఉంది.
దేశవ్యాప్తంగా ఉన్న యాక్టివ్ కేసుల లో 63 శాతానికి పైగా కేసులు ఈ 7 రాష్ట్రాలు/కేంద్రపాలిత ప్రాంతం లోనే కేంద్రీకృతమవుతున్నాయి. అంతేకాదు, నిర్ధారణ అయిన మొత్తం కేసుల లో 65.5 శాతం కేసులు, మొత్తం మరణాల లో 77 శాతం మరణాలు కూడా ఈ 7 రాష్ట్రాలు/కేంద్రపాలిత ప్రాంతం లోనే ఉన్నాయి. ఇతర 5 రాష్ట్రాల తో పాటు, పంజాబ్, దిల్లీ లలో బయటపడుతున్న కేసులు ఇటీవలి కాలంలో పెరుగుతున్నాయి. మహారాష్ట్ర, పంజాబ్, దిల్లీ లలో కేస్ ఫాటలిటీ రేట్  2.0 శాతం గా కంటే ఎక్కువగా ఉంది. పంజాబ్, ఉత్తర్ ప్రదేశ్ లు మినహా, వాటి పాజిటివిటీ రేటు జాతీయ సగటు అయిన 8.52 శాతం కన్నా మించిపోయింది.
రాష్ట్ర ప్రభుత్వాలు/ కేంద్రపాలిత ప్రాంతాల ప్రభుత్వాల తో కేంద్రం ప్రభావవంతమైన సహకారాన్ని, సన్నిహిత సమన్వయాన్ని నెలకొల్పుకొంటూ కొవిడ్ పై పోరాటానికి నాయకత్వం వహిస్తోంది. ఆయా ప్రాంతాల లో ఆరోగ్య సంరక్షణ సేవల ను, వైద్య చికిత్స సంబంధిత మౌలిక సదుపాయాల ను విస్తరించేందుకు సైతం కేంద్ర ప్రభుత్వం తోడ్పాటును అందిస్తోంది. ఐసియు లను పర్యవేక్షిస్తున్న వైద్యుల రోగ చికిత్స సంబంధిత సామర్ధ్యాల ను న్యూ ఢిల్లీ లోని ఎఐఐఎంఎస్ సహకారం తో ఆరోగ్యం, కుటుంబ సంక్షేమ మంత్రిత్వ శాఖ ఇ-ఐసియు, టెలీ-కన్సల్టేషన్ కసరత్తుల ద్వారా గణనీయం గా ఉన్నతీకరించింది. రాష్ట్రాలు/కేంద్రపాలిత ప్రాంతాల తో ఉన్నత స్థాయి సమీక్ష ను నిర్వహించిన తరువాత ఆసుపత్రుల లో కొవిడ్ సంబంధిత ఆరోగ్య సంరక్షణ సదుపాయాల తో పాటు
మెడికల్ ఆక్సిజన్ ను చాలినంతగా అందుబాటు లో ఉంచే దిశలో జాగ్రత్తలు తీసుకోవడం జరిగింది. వైరస్ పాజిటివ్ కేసుల కట్టడి, నిఘా, పరీక్షలు, దీటయిన రోగ చికిత్స నిర్వహణ వంటి విషయాల లో రాష్ట్రాల కు, కేంద్రపాలిత ప్రాంతాల కు అండదండలను అందించడానికి బహుళ విభాగాల లో ప్రావీణ్యం ఉన్న బృందాల ను ఎప్పటికప్పుడు కేంద్రం పంపిస్తోంది. రోగాన్నిసకాలం లో నిర్ధారించే సేవల కు సంబంధించి ఎదురవుతున్న సవాళ్ళ ను తగిన విధంగా ఎదుర్కోవడం లో, అవసరమైన తదుపరి చర్యల ను చేపట్టడంలో స్థానిక అధికార యంత్రాగాలకు ఈ కేంద్ర బృందాలు మార్గదర్శనం చేస్తున్నాయి.
గృహ నిర్మాణం మరియు పట్టణ వ్యవహారాల మంత్రిత్వ శాఖ
సిటీస్ 2.0
ఈ ఏడాది మే 31వ తేదీన, 'సిటీ ఇన్వెస్ట్మెంట్స్ టు ఇన్నోవేట్, ఇంటిగ్రేట్ అండ్ సస్టైన్ 2.0'కు ' భారత ప్రభుత్వం ఆమోదం తెలిపింది. ఫ్రెంచ్ డెవలప్మెంట్ ఏజెన్సీ , క్రెడిటాన్స్టాల్ట్ ఫర్ వైడెరౌఫ్బౌ , యూరోపియన్ యూనియన్ , నేషనల్ ఇన్స్టిట్యూట్ ఆఫ్ అర్బన్ అఫైర్స్  భాగస్వామ్యంతో కేంద్ర గృహ నిర్మాణం & పట్టణ వ్యవహారాల మంత్రిత్వ శాఖ సిటీస్ 2.0ను రూపొందించింది. ఈ కార్యక్రమం వ్యవధి 4 సంవత్సరాలు. సిటీస్ 2.0 మూడు ప్రధాన విభాగాలుగా ఉంటుంది:
విభాగం-1: సమీకృత వ్యర్థాల నిర్వహణపై దృష్టితో, వృత్తాకార ఆర్థిక వ్యవస్థను ప్రోత్సహించే ప్రాజెక్టుల కోసం 18 స్మార్ట్ సిటీల వరకు ఆర్థిక, సాంకేతిక మద్దతు
విభాగం-2: వాతావరణ చర్యల కోసం అన్ని రాష్ట్రాలు/కేంద్రపాలిత ప్రాంతాలకు మద్దతు
విభాగం-3: అన్ని నగరాలు, పట్టణాలకు మద్దతు పెంచేలా జాతీయ స్థాయిలో కార్యకలాపాలు
సిటీస్ 1.0 కార్యక్రమం కింద, 12 నగరాలను ఛాలెంజ్ విధానం ద్వారా ఎంపిక చేసారు. సిటీస్ 1.0 కార్యక్రమం కింద ఉన్న 12 ప్రాజెక్టుల వివరాలు నగరం వారీగా అనుబంధం-Iలో ఉన్నాయి.
ఎన్ఐయూఏలో ఉన్న జాతీయ ప్రాజెక్టు నిర్వహణ విభాగం నిరంతరం ప్రాజెక్టులను సందర్శిస్తుంది. ఈ కార్యక్రమాన్ని సమర్థవంతంగా అమలు చేయడానికి సామర్థ్యం పెంపు సహా అవసరమైన మద్దతును అందిస్తుంది. సిటీస్ 1.0 కింద ఉన్న ప్రతి ప్రాజెక్టుకు, క్షేత్ర స్థాయిలో వివరణాత్మక మార్గదర్శనం చేయడానికి దేశీయ నిపుణుడు, అంతర్జాతీయ మార్గదర్శకుడు ఉన్నారు. దీనికి అదనంగా, మంత్రిత్వ శాఖ సంయుక్త కార్యదర్శి & మిషన్ డైరెక్టర్ నేతృత్వంలో, అత్యున్నత కమిటీ స్థాయిలో కేంద్ర ప్రభుత్వం ఎప్పటికప్పుడు సమీక్షలు నిర్వహిస్తుంది.
కేంద్ర గృహ నిర్మాణం & పట్టణ వ్యవహారాల శాఖ సహాయ మంత్రి శ్రీ కౌశల్ కిషోర్ ఈ రోజు లోక్సభలో లిఖితపూర్వక సమాధానం రూపంలో ఈ సమాచారాన్ని అందించారు.